Съдържание
Индекс 🔎︎

# Файл

Тези команди се прилагат върху текущия документ, отварят нов документ или затварят приложението.

## Нов

Създава нов документ на LibreOffice.

## Отваряне

Отваря или импортира локален или отдалечен файл.

## Последно отваряни

Показва списък на последно отваряните файлове. За да отворите файл от списъка, щракнете върху името му.

## Затваряне

Затваря текущия документ без изход от програмата.

## Помощници

Помага ви за създаването на делови и лични писма, факсове, дневен ред, презентации и други.

## Шаблони

Позволява ви да организирате и редактирате шаблоните, както и да запишете текущия файл като шаблон.

## Презареждане

Заменя текущия документ с последно записаната негова версия.

## Версии

Записва и организира много версии на текущия документ в един и същ файл. Можете да отваряте, изтривате и сравнявате предишни версии.

## Записване

Записва текущия документ.

## Записване като

Записва текущия документ на друго място или с друго име или тип на файла.

## Записване - всички

Записва всички променени документи на LibreOffice.

## Експортиране

Експортира презентацията или рисунката с възможност за задаване на настройките за експортиране.

## Експортиране като PDF

Записва текущия файл във формат PDF (Portable Document Format) версия 1.4. PDF файлът може да бъде разглеждан и отпечатван на всяка платформа с оригиналното си форматиране, стига да е инсталиран софтуер, който го поддържа.

## Изпращане

Изпраща копие на текущия документ към различни приложения.

## Мостра в уеббраузър

Създава временно копие на текущия документ във файлов формат HTML, отваря подразбирания уеббраузър на системата и показва този файл в него.

## Печат

Отпечатва текущия документ, избор, или страниците, които сте посочили. Можете да промените настройките на принтера за текущия документ. Настройките на принтера могат да са различни в зависимост от принтера и операционната система, която използвате.

## Настройки на принтера

Избор на подразбран принтер за текущия документ.

## Свойства на документа

Показва свойствата на текущия файл, включително статистика, като брой на думите и дата на създаване на файла.

## Цифрови подписи

Добавя и премахва цифрови подписи в документа. С този диалогов прозорец можете също така да разглеждате сертификати.

## Изход

Затваря всички програми от LibreOffice и ви подканва да запишете промените си. Тази команда не съществува в macOS.